ai4bharat/Pralekha huggingface dataset:
பாதுகாப்பு அமைச்சகம்
தேசிய மாணவர் படை தலைமை இயக்குனரகத்தின் கைபேசி பயிற்சி செயலி 2.0-ஐ பாதுகாப்பு செயலாளர் தொடங்கி வைத்தார்
தேசிய மாணவர் படை தலைமை இயக்குனரகத்தின் கைபேசி பயிற்சி செயலி 2.0-ஐ 2021 மே 28 அன்று பாதுகாப்புத்துறை செயலாளர் டாக்டர் அஜய் குமார் புது தில்லியில் தொடங்கி வைத்தார்.
கொவிட்-19 பெருந்தொற்றின் போது நாடு முழுவதும் உள்ள தேசிய மாணவர் படையினருக்கு இணையவழியில் பயிற்சி அளிப்பதற்கு இந்த செயலி உதவிகரமாக இருக்கும். தேசிய மாணவர் படை தொடர்பான அடிப்படை தகவல்கள் மற்றும் ஒட்டுமொத்த பயிற்சி திட்டம் ஆகியவற்றை ஒரே தளத்தில் இது கொண்டிருக்கும். இதன் மூலம் தேசிய மாணவர் படையினர் பயிற்சி தொடர்பான அனைத்து தகவல்களையும் ஒரே இடத்தில் பெறலாம்.
நிகழ்ச்சியில் பேசிய பாதுகாப்புத்துறை செயலாளர், கொரோனா வழிகாட்டுதல்களைப் பின்பற்றி இணைய வழியின் மூலம் பயிற்சி அளிப்பதற்காக தேசிய மாணவர் படையை பாராட்டினார். நேரடி பயிற்சிக்கு கொவிட்-19 காரணமாக ஏற்பட்டுள்ள சவால்களை முறியடித்து டிஜிட்டல் முறையில் பயிற்சி பெறுவதற்கு தேசிய மாணவர் படையினருக்கு இந்த செயலி மிகவும் உதவிகரமாக இருக்கும் என்று அவர் தெரிவித்தார். இந்த செயலியை பயன்படுத்துவதன் மூலம் பயிற்சியில் பங்கேற்று, சான்றிதழ் தேர்வுகளில் கலந்துகொண்டு கல்வி ஆண்டு வீணாவதை
தேசிய மாணவர் படையினர் தடுக்கலாம் என்றும் அவர் கூறினார்.
கொவிட்-19 காலகட்டத்தில் டிஜிட்டல் தொழில்நுட்பம் வரப்பிரசாதமாக அமைந்துள்ளது என்று கூறிய டாக்டர் அஜய் குமார்,
இது தேசிய மாணவர் படையினருக்கு புதிய வாழ்க்கை முறையாகவும், பயிற்சி முறையாகவும் அமைந்திருப்பதாக தெரிவித்தார். தமது உயிரை நாட்டுக்காக தியாகம் செய்த பாதுகாப்பு படையினர் குறித்தும் அவர் எடுத்துரைத்தார்.
வரவேற்புரை ஆற்றிய தேசிய மாணவர் படை தலைமை இயக்குநர் லெப்டினன்ட் ஜெனரல் தருண் குமார் எய்ச், கடந்த வருடம் மார்ச் மாதம் கொரோனா காரணமாக கட்டுப்பாடுகள் விதிக்கப்பட்டதிலிருந்து டிஜிட்டல் முறையின் மூலமாக தேசிய மாணவர் படையினருக்கு பயிற்சி அளிப்பதற்கான தேவை உணரப்பட்டு வருவதாக தெரிவித்தார்.
இந்த செயலியின் முதல் பதிப்பை 2020 ஆகஸ்ட் 27 அன்று பாதுகாப்பு அமைச்சர் திரு ராஜ்நாத் சிங் அறிமுகப்படுத்தியதை அவர் குறிப்பிட்டார்.
செயலி குறித்த கருத்துக்கள் தொடர்ந்து பெறப்பட்டு தேவையான மாற்றங்கள் செய்யப்பட்டு புதுப்பிக்கப்பட்ட பதிப்பு தற்போது வெளியிடப்பட்டுள்ளதாக அவர் குறிப்பிட்டார்.
நாடு முழுவதும் உள்ள 17 தேசிய மாணவர் படை இயக்குனரகங்களின் அலுவலர்கள் மற்றும் உறுப்பினர்கள் காணொளி மூலம் இந்நிகழ்ச்சியில் கலந்து கொண்டனர். பாதுகாப்பு அமைச்சகத்தின் மூத்த அதிகாரிகளும் பங்கேற்றனர்.
பிரதமர் அலுவலகம்
திரு கல்யாண் சிங் அவர்கள் விரைவில் குணமடைவதற்காக பிரார்த்தனை செய்யும் எண்ணற்ற மக்களுடன் பிரதமர் இணைகிறார்
பிரதமர் திரு நரேந்திர மோடி, திரு கல்யாண் சிங் அவர்களின் பேரனுடன் பேசினார். நோய்வாய்ப்பட்ட தலைவர் விரைவில் குணமடைவதற்காக பிரார்த்தனை செய்தார். திரு கல்யாண் சிங் அவர்களுடனான தனது கலந்துரையாடல்களை நினைவு கூர்ந்த பிரதமர், அவருடன் பேசுவது எப்போதுமே ஒரு கற்றல் அனுபவமாக இருந்தது என்றார்.
இது தொடர்பாக பிரதமர் வெளியிட்ட தொடர்ச்சியான சுட்டுரைகளில் தெரிவித்துள்ளதாவது:
” திரு கல்யாண் சிங் அவர்கள் விரைவில் குணமடைவதற்காக இந்தியா முழுவதும் எண்ணற்ற மக்கள் பிரார்த்தனை செய்கிறார்கள். நேற்று திரு ஜே பி நட்டா, முதல்வர் யோகி ஆதித்யநாத் மற்றும் பலர் அவரைச் சந்திக்க மருத்துவமனைக்குச் சென்றனர். நான் அவரது பேரனுடன் பேசினேன், அவரது உடல்நிலை குறித்து விசாரித்தேன்.
திரு ஜே பி நட்டாவுடனான உரையாடலின் போது, திரு கல்யாண் சிங் ஜி என்னை நினைவு கூர்ந்தார் என்பதை அறிந்து நான் மிகவும் நெகிழ்ந்தேன். திரு கல்யாண் சிங் அவர்களுடன் நான் உரையாடிய பல நினைவுகள் உள்ளன. அந்த நினைவுகள் மீண்டும் உயிர்ப்பிக்கப்பட்டன. அவருடன் பேசுவது எப்போதுமே ஒரு கற்றல் அனுபவமாக இருந்தது. ”
அறிவியல் மற்றும் தொழில்நுட்பத்துறை
அறிவியல் புதுமைகளில் கல்வி மற்றும் தொழில் துறைகளை அத்தியாவசிய பங்குதாரர்களாக ஆக்குவதற்கான அமைப்பு ரீதியான செயல்முறை உருவாக்கப்படும்: மத்திய அமைச்சர் டாக்டர் ஜிதேந்திர சிங்
அறிவியல் புதுமைகளில் கல்வி மற்றும் தொழில் துறைகளை அத்தியாவசிய பங்குதாரர்களாக ஆக்குவதற்கான அமைப்பு ரீதியான செயல்முறை உருவாக்கப்படும் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
அறிவியல் மற்றும் தொழிலக ஆராய்ச்சி குழு  சங்கத்தின் கல்வி துணை குழுவிடம் உரையாடிய அவர், கல்வி மற்றும் தொழில் துறைகள் இடையே நிலவும் நம்பிக்கை குறைபாட்டை களைய வேண்டும் என்றும் அதிநவீன தொழில்நுட்பங்களை உருவாக்குவதற்கு தேவையான நிதி உதாரணமாக ஒதுக்கப்பட வேண்டும் என்றும் கூறினார்.
சிஎஸ்ஐஆர் மற்றும் தொழில்துறை இடையே வலுவான பிணைப்புகளை உருவாக்குமாறு சிஎஸ்ஆர் சங்கத்தின் உறுப்பினர்களாக உள்ள முக்கிய தொழில் நிறுவனங்களை தாம் சமீபத்தில் வலியுறுத்தியதாக டாக்டர் ஜிதேந்திர சிங் கூறினார்.
கல்வித் துறை, தொழில் துறை மற்றும் அரசு எவ்வாறு இணைந்து பணியாற்றி புதுமைகள் மற்றும் தொழில்முனைதலை நாட்டில் முன்னேற்றலாம் என்பது குறித்து கூட்டத்தில் பங்கேற்றுள்ள கல்வித் துறை வல்லுநர்கள் ஆலோசிக்க வேண்டும் என்று அவர் கேட்டுக்கொண்டார்.
அறிவு உருவாக்கம், கண்டுபிடிப்புகள் மற்றும் புதுமைகளின் மூலம் நாட்டில் சமூக பொருளாதார முன்னேற்றத்தை ஊக்குவிப்பதில் தொழில்துறை, பல்கலைக்கழகங்கள் மற்றும் அரசுக்கு முக்கிய பங்குள்ளதாக அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766936
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 50 கோடி கொவிட் தடுப்பூசிகள் போடப்பட்டுள்ளன.
இதுவரை மொத்தம் 3,10,55,861 பேர் குணமடைந்துள்ளனர்.
குணமடைந்தவர்களின் விழுக்காடு 97.37%.
கடந்த 24 மணி நேரத்தில் 40,017 பேர் குணமடைந்துள்ளனர்.
கடந்த 24 மணி நேரத்தில் 38,628 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,12,153 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.29%.
வாராந்திர தொற்று உறுதி விழுக்காடு 5%க்கும் குறைவாக, 2.39%ஆக உள்ளது.
தினசரி தொற்று உறுதி வீதம் 12 நாட்களாக 3%க்கும் கீழ், 2.21%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 47.83 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743455
பொருளாதார விவகாரங்களுக்கான மத்திய அமைச்சரவைக் குழு
ஐடிபிஐ வங்கியின் பங்கு விற்பனை மற்றும் நிர்வாக கட்டுப்பாடு மாற்றத்துக்கு மத்திய அமைச்சரவை ஒப்புதல்
ஐடிபிஐ வங்கியின் பங்கு விற்பனை மற்றும் நிர்வாக கட்டுப்பாடு மாற்றத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை தனது கொள்கை அடிப்படையிலான ஒப்புதலை அளித்துள்ளது. அந்தந்த பங்குதாரர்களின் அளவை மத்திய அரசும், எல்ஐசியும் பிரித்துக் கொள்ள வேண்டும். இது ரிசர்வ் வங்கியுடன் ஆலோசித்து பரிவர்த்தனையை கட்டமைக்கும் நேரத்தில் முடிவு செய்யப்படும்.
ஐடிபிஐ வங்கியில் மத்திய அரசு 45.58 சதவீத பங்குகளையும், எல்ஐசி 49.24 சதவீத பங்குகளையும் வைத்துள்ளன. தற்போது ஐடிபிஐ வங்கியின் நிர்வாக கட்டுப்பாடு எல்.ஐ.சி.யிடம் உள்ளது.
ஐடிபிஐ வங்கியில் தனது பங்கு அளவை குறைத்துக் கொள்ளலாம் என எல்ஐசி வாரியம் தீர்மானம் நிறைவேற்றியுள்ளது.
ஐடிபிஐ வங்கியின் பெரும்பான்மை பங்குகளை வாங்கும் நிறுவனம், புதிய முதலீடு, தொழில்நுட்பம் மற்றும் சிறந்த நிர்வாக நடைமுறைகளை உட்புகுத்தும் என எதிர்பார்க்கப்படுகிறது.
இதன் மூலம் ஐடிபிஐ வங்கி மத்திய அரசு அல்லது எல்ஐசியை சார்ந்திருக்காமல் அதிக தொழில்களை உருவாக்கி வளர்ச்சி அடைய முடியும்.
இந்த பங்கு விற்பனை மூலம் கிடைக்கும் நிதி, மத்திய அரசின் நிதி மேம்பாட்டு திட்டங்களுக்கும், மக்கள் நலனுக்கும் பயன்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1716211
விவசாயத்துறை அமைச்சகம்
ஜி-20 சர்வதேச நிதிக்கட்டமைப்பு பணிக்குழு கூட்டத்தை மத்திய அமைச்சர்கள் திரு தோமர், திரு பரஸ் ஆகியோர் தொடங்கி வைத்தார்
இந்தியாவின் தலைமையின் கீழ் ஜி-20 முதலாவது சர்வதேச நிதிக்கட்டமைப்பு பணிக்குழுவின் இரண்டு நாள் கூட்டத்தை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், மத்திய உணவு பதப்படுத்துதல் தொழில்துறை அமைச்சர் திரு பசுபதி குமார் பராஸ் ஆகியோர் சண்டிகரில் இன்று தொடங்கிவைத்தனர். இந்நிகழ்ச்சியில் பேசிய திரு தோமர், அறிவியல் மற்றும் புதுமை கண்டுபிடிப்புகளுடன் இந்தியா, படிப்படியாக வளர்ச்சியடைந்து வருவதாகவும், இவை இரண்டுமே எதிர்கால இந்தியாவுடன் நெருங்கிய தொடர்புடையதாகும் என்றும் கூறினார். டிஜிட்டல் பொது உட்கட்டமைப்பை உருவாக்க தொழில்நுட்பத்தை பயன்படுத்தி உள்ளோம் என்று தெரிவித்தார்.
ஜி-20 தலைமைத்துவத்தை இந்தியா வகிப்பது நம் அனைத்து குடிமக்களுக்கும் பெருமையான தருணம் என்று அவர் கூறினார். இந்த வரலாற்றுச் சிறப்புமிக்க நிகழ்வில் நமக்கான கடமைகள் குறித்து அனைவரும் நல்ல விழிப்புணர்வு பெற்றுள்ளோம். கொள்கைகள் மற்றும் நடவடிக்கைகளில் உலகளாவிய ஒருங்கிணைப்பில் கவனம் செலுத்துவது அவசியம் என்று அவர் தெரிவித்தார்.
பின்னர் பேசிய மத்திய அமைச்சர் திரு பராஸ், ஜி20 இந்தியாவின் தலைமைத்துவத்தின் போது சர்வதேச நிதிக் கட்டமைப்பு இன்று நல்லநிலையில் இருப்பதை உறுதி செய்வது, மேலும் வளர்ச்சியடையச் செய்வது ஆகியவை நமது கடமை என்று கூறினார்.
அத்துடன் வளர்ச்சி குறைந்த நாடுகளுக்கு அதிகபட்ச ஆதரவு அளிப்பது அவசியம் என்று அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 184.66 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 13,013 கொவிட் சிகிச்சை பெறுபவர்கள் 0.03%ஆக உள்ளனர்.
குணமடைந்தோர் விகிதம் தற்போது 98.76%சதவீதம்
கடந்த 24 மணி நேரத்தில் 1,447 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,93,773 என அதிகரித்துள்ளது.
கடந்த 24 மணி நேரத்தில் 1,096 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.24 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 79.07 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,65,904 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812893
மத்திய அமைச்சரவை
தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 நவம்பர் 13 அன்று புதுப்பிக்கப்பட்டது.
பயன்
இத்தகைய ஒத்துழைப்பு தற்போது வரை நவீன பயிற்சித் தொழில்நுட்பங்களை ஏற்றுக்கொள்ள உதவியாக இருந்து வருகிறது. மேலும், பொருளாதார செயல்பாட்டின் பல்வேறு துறைகளில் தொழில் சார்ந்த பாதுகாப்பு மற்றும் சுகாதார அம்சங்களுக்கும் பயன்படுகிறது.
நிதி அமைச்சகம்
பொதுக்கடன் மேலாண்மை குறித்த காலாண்டு அறிக்கை - ஜனவரி முதல் மார்ச் 2020 வரை.
நிதி அமைச்சகத்தின் பொருளாதார உறவுகள் துறையின் பட்ஜெட் பிரிவின் கீழ் செயல்படுகின்ற பொதுக்கடன் மேலாண்மை அலகு  2010-11ஆம் ஆண்டில் ஏப்ரல் – ஜுன்  முதல் தொடர்ச்சியாக கடன் மேலாண்மை குறித்த காலாண்டு அறிக்கையை வெளியிட்டு வருகிறது. தற்போது வெளியிடப்பட்டுள்ள அறிக்கை ஜனவரி – மார்ச் 2020  காலகட்டத்துக்கு உரியதாகும்.
நிதியாண்டு2020 காலாண்டு 4இல் மத்திய அரசு ரூ.76,000 கோடி மதிப்புக்கு பிணையப் பத்திரங்களை வெளியிட்டது. நிதியாண்டு 2019 காலாண்டு 4இல் ரூ.1,56,000 கோடி மதிப்பில் பிணையப் பத்திரங்களை வெளியிட்டு இருந்தது. முதல் வெளியீட்டின் மதிப்புக் கூட்டல் சராசரியானது நிதியாண்டு 2020 காலாண்டு 3இல் 6.86 சதவிகிதம் என இருந்தது நிதியாண்டு2020 காலாண்டு 4இல் 6.70 சதவிகிதமாக குறைந்துள்ளது. தேதியிட்ட பிணையப் பத்திரங்களின் முதல் வெளியீட்டுக்கான மதிப்புக் கூட்டல் சராசரி முதிர்வு என்பது நிதியாண்டு 2020 காலாண்டு 3இல் 16.47 ஆண்டுகளாக இருந்ததோடு ஒப்பிட நிதியாண்டு20 காலாண்டு 4இல் 16.87 ஆண்டுகளாக அதிகரித்துள்ளது. ஜனவரி-மார்ச் 2020 காலகட்டத்தில் மத்திய அரசு நிதி மேலாண்மை பில்களை வெளியிட்டதன் மூலம் ரூ.2,30,000 கோடியை ஈட்டியது. மார்ச் 2020 மாதத்தோடு முடிவடைந்த காலாண்டின் போது ரிசர்வ் வங்கி ஓஎம்ஓ / சிறப்பு ஓஎம்ஏ-க்கள் மூலம் பணப்புழக்கத்தை அதிகரித்தது. எம்எஸ்எஃப் உள்ளிட்ட பணப்புழக்கச் சீரமைப்பு வசதியின் கீழ் இந்திய ரிசர்வ் வங்கி மேற்கொண்ட நிகர சராசரிப் பணப்புழக்கம் என்பது இந்தக் காலகட்டத்தில் ரூ.3,03,464 கோடியாக இருந்தது. பிப்ரவரி 15 2020 அன்று தொடங்கிய மாதம் இருமுறை என்பதில் இருந்து இந்திய ரிசர்வ் வங்கி மேற்கொண்ட நீண்டகால ரெப்போ நடவடிக்கைகள் என்பவை உபரிச் சந்தைப் பணப்புழக்கத்தை ஏற்படுத்தின.
அரசின் மொத்தக் கடன் பொறுப்பு  டிசம்பர் 2019இல் முடிவடைந்த காலகட்டத்தில் ரூ.93,89,267 கோடியில் இருந்து மார்ச் 2020 அன்று முடிவடைந்த காலகட்டத்தில் ரூ.94,62,265 கோடி என்ற அளவில் அதிகரித்தது. மார்ச் 2020 அன்று முடிவடைந்த காலகட்டத்தில் மொத்த நிலுவைக் கடன் பொறுப்பில் 90.9 சதவிகிதம் பொதுக்கடன் சார்ந்தது ஆகும். நிலுவையில் உள்ள தேதியிட்ட பிணையப் பத்திரங்களில் சுமார் 29 சதவிகிதம் 5 ஆண்டு காலத்துக்குள் முதிர்வடையும் நிலையில் உள்ளன. மார்ச் 2020 முடிவில் பங்கு கைக்கொள்ளும் முறையானது வர்த்தக வங்கிகளுக்கு 40.4 சதவிகிதம் பங்கு என்றும் காப்பீட்டு நிறுவனங்கள் 25.1 சதவிகிதம் பங்கு என்றும் தெரிவிக்கிறது.
பொதுக்கடன் மேலாண்மை காலாண்டறிக்கை – ஜனவர் – மார்ச் 2020 என்பதைப் படிக்க https://dea.gov.in/sites/default/files/Quarterly%20Report%20on%20Public%20Debt%20Management%20for%20the%20Quarter%20January%20-%20March%202020.pdf
என்ற இணைப்பில் கிளிக் செய்யவும்.
(Visitor Counter : 224
சுகாதாரம் மற்றும் குடும்ப நலத்துறை அமைச்சகம்
இந்தியாவில் மொத்தம் 1.77 கோடிக்கும் மேற்பட்டவர்களுக்கு பரிசோதனை நடத்தப்பட்டுள்ளது
பத்து லட்சம் பேரில் பரிசோதனை செய்யப்பட்டவர் எண்ணிக்கை 12,858 ஆக அதிகரித்துள்ளது
கோவிட்-19 நோயால் பாதிக்கப்பட்டவர்களை உடனுக்குடன் கண்டறிந்து தனிமைப்படுத்தப் படுவதை உறுதி செய்வதற்காக மத்திய அரசின் வழிகாட்டுதலின்படி, மாநில/ யூனியன் பிரதேச அரசுகள் பரிசோதனை நடவடிக்கைகளை தொடர்ந்து மேற்கொண்டு வருகின்றன. கடந்த 24 மணி நேரத்தில் 4 லட்சத்து எட்டாயிரத்து 855 மாதிரிகள் பரிசோதனை செய்யப்பட்டுள்ளன. 10 லட்சம் பேரில் பரிசோதனை செய்யப்பட்டவர்களின் எண்ணிக்கை 12 ஆயிரத்து 858 ஆக அதிகரித்துள்ளது. இதுவரை மொத்தம் 1.77 கோடிக்கும் மேற்பட்டவர்களுக்கு பரிசோதனை செய்யப்பட்டுள்ளது.
நாட்டில் பரிசோதனை ஆய்வுக் கூட அமைப்பு தொடர்ந்து வலுப்படுத்தப்பட்டு வருகிறது. அரசுத்துறையில் 906 ஆய்வுக் கூடங்களும். தனியார் துறையில் 410 ஆய்வுக் கூடங்களும் உள்ளன.
ரியல் டைம் ஆர் டி பி சி ஆர் அடிப்படையிலான பரிசோதனை ஆய்வுக் கூடங்கள் 675 
ட்ரூ நாட் அடிப்படையிலான பரிசோதனை ஆய்வுக் கூடங்கள் 537 
சி பி என் ஏ ஏ டி அடிப்படையிலான ஆய்வுக்கூடங்கள் 104
பிரதமர் அலுவலகம்
ஜி20 உச்சி மாநாட்டின் மூன்றாவது அமர்வில் பிரதமரின் உரை: நீடித்த வளர்ச்சி
மேன்மைமிகு தலைவர்களே,
நீடித்த வளர்ச்சி இலக்குகளை அடைவதற்கான உலகின் வேகத்தை கடந்த ஒன்றரை வருடமாக கொரோனா குறைத்துள்ளது. தனிப்பட்ட நாடுகள், சமூக குழுக்கள் மற்றும், பெண்கள் மற்றும் ஆண்கள் இடையேயான பொருளாதார இடைவெளியை இந்த பெருந்தொற்று மேலும் விரிவாக்கி உள்ளது. கொவிட்டுக்கு பிந்தைய மீட்சியின் போது நீடித்த வளர்ச்சி இலக்குகளுக்கு பெரும் முன்னுரிமையை நாம் அளிப்பது மிகவும் அவசியமானது. குறைந்தளவு வளர்ச்சி கண்டுள்ள நாடுகள், குறிப்பாக ஆப்பிரிக்க மற்றும் சிறு தீவு நாடுகளுக்கு, சிறப்பு ஆதரவு தேவை. இதை கருத்தில் கொண்டு, ஜி20 வளர்ச்சி அமைச்சர்களின் கூட்டத்தை முதல்முறையாக நடத்தும் முன்முயற்சியை இத்தாலி எடுத்துள்ளது- நான் இதை வரவேற்கிறேன்.
மாமாண்புமிகு தலைவர்களே,
தெற்கு-தெற்கு வளர்ச்சி ஒத்துழைப்பில் இந்தியாவுக்கு அதிக அனுபவம் உண்டு. வளர்ச்சியின் நிரூபிக்கப்பட்ட களமாக இந்தியா விளங்கிவருகிறது - எங்களது வளர்ச்சி பயணம் இதர வளரும் நாடுகளுக்கு பல வழிகாட்டுதல்களை தரலாம். டிஜிட்டல் இணைப்புகளாக இருக்கட்டும், நிதி உள்ளடக்கலாக இருக்கட்டும் அல்லது குழந்தைகளுக்கு தடுப்பு மருந்துகள் வழங்குவதில் ஆகட்டும் சான்று பெற்ற மிகப்பெரிய தீர்வுகள் இந்தியாவிடம் உள்ளன. இந்த தீர்வுகளை இதர வளரும் நாடுகளுடன் பகிர்ந்து கொள்ள இந்தியா எப்போதுமே தயாராக உள்ளது. எங்களது பல டிஜிட்டல் தீர்வுகளை திறந்தவெளியில் நாங்கள் வைத்துள்ளதால் ஒட்டு மொத்த மனித குலமே அதை பயன்படுத்திக் கொள்ளலாம். இதர வளரும் நாடுகளுடன் இந்தியாவின் அனுபவத்தை பகிர்ந்து கொள்வதில் ஜி20 பங்குதாரர்களுடன் இணைய நாங்கள் விரும்புகிறோம்.
மேன்மைமிகு தலைவர்களே,
'நடவடிக்கையின் தசாப்தத்தின்' முதல் வருடம் இது. சர்வதேச மீட்சியின் பலன்களை அனைத்து நாடுகளுடனும் பகிர்ந்து கொள்வது நமது பொறுப்பாகும் இதில் ஜி20-யின் பங்கு மிகவும் முக்கியமானது.
நன்றி.
குறிப்பு: பிரதமர் இந்தியில் வழங்கிய உரையின் தோராய மொழிபெயர்ப்பு இதுவாகும்.
நிதி அமைச்சகம்
பரிமாற்ற விகித அறிவிக்கை எண். 32/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், மத்திய மறைமுக வரி மற்றும் சுங்க வாரியம் எண் 31/2021-சுங்கத்துறை  2021 மார்ச் 18-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 மார்ச் 25-ல் இருந்து அமலுக்கு வருகிறது.
அட்டவணை ஒன்றில் கூறப்பட்டுள்ள அறிவிப்பில் வரிசை எண் 18-ன் படி அதனுடன் தொடர்புடைய உள்ளீடுகள் மாற்றப்படுகிறது.
ஒரு துருக்கிய லிராவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ.9.45 என்றும் ஏற்றுமதி செய்யும் பொருட்களுக்கு ரூ.8.85 என்றும் இருக்கும் என அறிவிப்பில் கூறப்பட்டிருக்கிறது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1707258
------
(Visitor Counter : 80
எஃகுத்துறை அமைச்சகம்
மத்திய எஃகு அமைச்சர் திரு ராம் சந்திர பிரசாத் சிங்கை பல்வேறு பிரதிநிதிகள் ஜம்முவில் சந்தித்தனர்
மத்திய எஃகு அமைச்சர் ஸ்ரீ ராம் சந்திர பிரசாத் சிங், தமது ஜம்மு பயணத்தின் இரண்டாவது நாளான நேற்று பல்வேறு பிரதிநிதிகளை சந்தித்தார். மேயர் சந்தர் மோகன் குப்தா தலைமையிலான ஜம்மு மாநகராட்சி பிரதிநிதிகளுடனான சந்திப்பில், நகரம் மற்றும் அதனை சுற்றியுள்ள பகுதிகளின் பல்வேறு கோரிக்கைகள் குறித்து அமைச்சரிடம் தெரிவிக்கப்பட்டது.
யூனியன் பிரதேசத்தில் உள்ள பிற தொழில்களின் வளர்ச்சிக்கு தாய் தொழிலை அமைப்பது, வேலைவாய்ப்பு உருவாக்கம், தொழிலாளர் பிரச்சினைகள், ஜிஎஸ்டி குறைப்பு, நிலம் கையகப்படுத்துதல் மற்றும் இழப்பீடு உள்ளிட்ட கோரிக்கைகளை பிரதிநிதிகள் முன்வைத்தனர்.
குறு, சிறு மற்றும் நடுத்தர தொழில்கள், பொதுத்துறை நிறுவனங்களின் ஆலைகள் உள்ளிட்டவற்றை அமைத்தல், ஜிஎஸ்டி குறைப்பு தொடர்பான கோரிக்கைகளை தொழில் மற்றும் வர்த்தக சபை முன்வைத்தது.
விடுதிகள் மற்றும் உணவகங்களின் சங்கத்தின் பிரதிநிதிகள் அத்தொழிலுக்கான ஊக்கத் தொகுப்பு, பதிவு விதிகள் மற்றும் உரிமையாளர் கட்டணங்களில் தளர்வு ஆகியவற்றை கோரினர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762397
மத்திய அமைச்சரவை
விண்வெளியை அமைதிக்காக பயன்படுத்துவதற்கு இந்தியா-மொராக்கோ இடையேயான ஒத்துழைப்பு ஒப்பந்தத்திற்கு அமைச்சரவை ஒப்புதல்
விண்வெளியை அமைதிக்காகப் பயன்படுத்துவதற்கு இந்தியா-மொராக்கோ இடையேயான ஒத்துழைப்பு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் செப்டம்பர் 25, 2018 அன்று புதுதில்லியில் கையெழுத்தானது.
முக்கிய அம்சங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளித் தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் ஆகியவற்றில் ஒத்துழைப்பைத் தொடர்வதற்கு இந்த ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், தொலை உணர்வுக்கான ராயல் மையம், விண்வெளி ஆய்வு மற்றும் கல்விக்கான ராயல் மையம் ஆகியவற்றின் உறுப்பினர்களைக் கொண்ட கூட்டுப் பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்கு திட்டமிடுவதோடு, புரிந்துணர்வு ஒப்பந்த அமலாக்கத்திற்கான வழிவகைகளையும் கண்டறியும்.
குறு சிறு மற்றும் நடுத்தர தொழில் துறை அமைச்சகம்
“தற்சார்பு இந்தியா” மற்றும் “குப்பையிலிருந்து வளம்” திட்டங்களுக்கு மிகப்பெரிய ஊக்கம்; அசாமில் அகர்பத்தி தயாரிப்பு மையத்தை திரு. கட்கரி திறந்து வைத்தார்
இந்திய ஊதுவத்தி தொழிலை வலுப்படுத்த காதி மற்றும் கிராம தொழில்கள் ஆணையம் எடுத்து வரும் தொடர் முயற்சிகள் பயனளித்து வருகின்றன. இதில் அசாம் முன்னிலை வகிக்கிறது.
அசாமின் பஜாலி மாவட்டத்தில் ‘கேஷாரி பயோ புரோடக்ட்ஸ் எல் எல் பி” என்னும் முக்கிய மூங்கில் அகர்பத்தி குச்சிகள் தயாரிப்பு நிறுவனத்தை வியாழனன்று மத்திய சாலை போக்குவரத்து, நெடுஞ்சாலைகள் மற்றும் சிறு, குறு மற்றும் நடுத்தர தொழில்கள் அமைச்சர் திரு. நிதின் கட்கரி திறந்து வைத்தார்.
அசாம் முதல்வர் திரு. சர்பானந்த சோனோவால், காதி மற்றும் கிராம தொழில்கள் ஆணையத்தின் தலைவர் திரு. வினய் குமார் சக்ஸேனா ஆகியோர் இதில் பங்கேற்றனர்..
“தற்சார்பு இந்தியா” மற்றும் “குப்பையிலிருந்து வளம்” திட்டங்களுக்கு மிகப்பெரும் ஊக்கம் அளிக்கும் வகையில் இம்மையம் அமைந்துள்ளது.
அதிகளவிலான மூங்கில் கழிவுகளை உயிரி எரிபொருள் மற்றும் இதர பொருட்களை உற்பத்தி செய்ய இந்நிறுவனம் பயன்படுத்தும்.
ரூ. 10 கோடி மதிப்பில் நிறுவப்பட்டுள்ள இந்த அகர்பத்தி உற்பத்தி மையம், நேரடியாக 350 பேருக்கும், மறைமுகமாக 300 பேருக்கும் வேலைவாய்ப்பை வழங்கும்.
இறக்குமதிகளை குறைக்க திரு. கட்கரி மற்றும் காதி மற்றும் கிராம தொழில்கள் ஆணையத்தின் தலைவர் திரு வினய் குமார் சக்ஸேனா பெருமுயற்சிகளை எடுத்தனர். இதன் விளைவாக மூடப்பட்ட நூற்றுக்கணக்கான அகர்பத்தி நிறுவனங்கள் நாடு முழுவதும் கடந்த 1.5 வருடங்களில் புத்துயிர் பெற்றன. இதன் மூலம் சுமார் 3 லட்சம் புதிய வேலைவாய்ப்புகள் உருவாகியுள்ளன.
இந்தியாவில் தற்போது ஒரு நாளைக்கு 1490 டன்கள் அகர்பத்தி குச்சிகள் பயன்படுத்தப்படுகின்றன. ஆனால், வெறும் 760 டன்கள் மட்டுமே உள்நாட்டில் தயாரிக்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699098(Visitor Counter : 149
பிரதமர் அலுவலகம்
பிரதமர் வீட்டுவசதி திட்ட பயனாளிக்கு பிரதமர் மோடி கடிதம் எழுதியுள்ளார்; உறுதியான வீடு சிறப்பான எதிர்காலத்திற்கான அடித்தளம் என பெருமிதம்
“பயனாளிகள் வாழ்க்கையின் மறக்க முடியாத தருணங்கள், தொடர்ந்து இடையறாது உழைக்கவும், நாட்டுக்கு இடைவெளியின்றி சேவை புரியவும் ஊக்கத்தையும், ஆற்றலையும் வழங்குகிறது”
“வீடு என்பது வெறும் செங்கற்களாலும், சிமெண்டாலும் கட்டப்பட்ட ஒரு கட்டுமானம் மட்டுமல்ல, அது நமது உணர்வுகள் மற்றும் விருப்பங்களுடன் பின்னிப் பிணைந்ததாகும். வீட்டின் சுற்றுச்சுவர்கள் நமக்கு பாதுகாப்பை வழங்குவதுடன், நம்பிக்கையையும் சிறப்பான எதிர்காலத்தையும் ஏற்படுத்துகிறது”. இதுதான் பிரதமர் நரேந்திர மோடி மத்திய பிரதேசத்தின் சாகர் மாவட்டத்தைச் சேர்ந்த சுதிர்குமார் ஜெயின் என்பவருக்கு, பிரதமரின் வீட்டு வசதி திட்டத்தின் கீழ் வீடு பெற்றதற்கு வாழ்த்து தெரிவித்து எழுதிய கடிதத்தில் இடம் பெற்றுள்ள வாசகமாகும். உங்களுக்கென அமைந்த வீடும், சொந்த கூரையும் அளிக்கும் மகிழ்ச்சி விலைமதிப்பற்றது என்றும் அந்தக் கடிதத்தில் அவர் கூறியுள்ளார்.
சுதிருக்கு எழுதியுள்ள கடிதத்தில், “உங்களது சொந்த வீட்டுக்கனவு பிரதமரின் வீட்டுவசதி திட்டத்தின் மூலம் நனவாகியுள்ளது. இந்த சாதனைக்கு பின்னர் ஏற்பட்டுள்ள உங்களது மனநிறைவை உங்கள் கடிதத்தில் வார்த்தைகளால் வெளிப்படுத்தியிருந்ததை எளிதாக உணர முடிகிறது. இந்த வீடு உங்களது குடும்பத்தின் வாழ்க்கைக்கும், உங்களது இரண்டு குழந்தைகளின் சிறப்பான எதிர்காலத்திற்கும் ஒரு கண்ணியமான புதிய அடித்தளமாக அமைந்துள்ளது” என்று பிரதமர் குறிப்பிட்டுள்ளார்.
பிரதமரின் வீட்டு வசதித் திட்டத்தின் கீழ் இதுவரை கோடிக்கணக்கான பயனாளிகள் தங்களது வீடுகளை பெற்றுள்ளதாக பிரதமர் மோடி கூறியுள்ளார். தேவையான ஒவ்வொரு குடும்பத்திற்கும் வீடு வழங்குவது என்ற இலக்கை நோக்கி அரசு அர்ப்பணிப்புடன் செயல்படுவதாக அவர் தெரிவித்துள்ளார். பல்வேறு பொது நலத்திட்டங்களின் மூலமாக நாட்டு மக்களின் வாழ்க்கையில் ஆக்கப்பூர்வமான மாற்றங்களை கொண்டுவர அரசு உண்மையான அக்கறையுடன் முயற்சிகளை மேற்கொண்டுள்ளது என்று பிரதமர் தெரிவித்துள்ளார்.
சுதிருக்கு எழுதிய கடிதத்தில், அவரைப் போன்ற பயனாளிகளின் வாழ்க்கையில் ஏற்பட்டுள்ள இத்தகைய மறக்க முடியாத தருணங்கள் தமக்கு தொடர்ந்து இடையறாது உழைக்கவும், நாட்டுக்கு இடைவெளியின்றி சேவை புரியவும் ஊக்கத்தையும், ஆற்றலையும் வழங்குவதாக பிரதமர் மோடி தெரிவித்துள்ளார்.
பிரதமரின் வீட்டு வசதி திட்டத்தின் கீழ் அண்மையில் சுதிர் தனது உறுதியான வீட்டை பெற்றிருந்தார். பிரதமர் மோடிக்கு நன்றி தெரிவித்து அவர் கடிதம் எழுதினார். பிரதமருக்கு எழுதிய அந்தக் கடிதத்தில் பிரதமரின் வீட்டுவசதி திட்டம், வீடு இல்லாத ஏழைக்குடும்பங்களுக்கு ஒரு வரப்பிரசாதம் என்று சுதிர் குறிப்பிட்டிருந்தார். இதற்கு முன்பு வாடகை வீட்டில் தான் வசித்து வந்ததாகவும், ஆறு, ஏழு முறை வீட்டை மாற்றியுள்ளதாகவும் அவர் தெரிவித்திருந்தார். அடிக்கடி வீடு மாற்றுவதால் ஏற்படும் வேதனையை அவர் தனது கடிதத்தில் பகிர்ந்திருந்தார்.
நுகர்வோர் நலன், உணவு மற்றும் பொது விநியோகம் அமைச்சகம்
மின்னணு ஏலம் மூலம் கோதுமை இரண்டாவது விற்பனை, பிப்ரவரி 15, 2023 அன்று நடைபெறுகிறது
மின்னணு ஏலத்தின் மூலம் இரண்டாவது கோதுமை விற்பனை 2023 பிப்ரவரி 15 புதன்கிழமையன்று நாடு முழுவதும் நடைபெறும்.
பிப்ரவரி 1 மற்றும் 2 ஆம் தேதிகளில் நடைபெற்ற முதல் மின்-ஏலத்தில் வெற்றிகரமாக ஏலம் எடுத்த அனைத்து ஏலதாரர்களும் பணத்தை செலுத்தி நாடு முழுவதும் உள்ள சம்பந்தப்பட்ட கிடங்குகளில் உள்ள சரக்குகளை உடனடியாக எடுத்துச் சென்று அந்தந்த சந்தைகளில் கிடைக்கச் செய்யுமாறு இந்திய உணவுக் கழகம் அறிவுறுத்தியுள்ளது. விலைகளை மேலும் கட்டுப்படுத்த இந்த நடவடிக்கை எடுக்கப்பட்டுள்ளது. மின் ஏலத்தில் விற்கப்படும் கோதுமை எடுத்துச் செல்லப்பட்டு, சந்தையில் ஆட்டா விற்பனைக்கு வந்த பிறகு விலை மேலும் குறையும்.
நாட்டில் அதிகரித்து வரும் கோதுமை மற்றும் ஆட்டா விலையைக் கட்டுப்படுத்தும் வகையில், அமைச்சர்கள் குழுவின் பரிந்துரையின்படி, இந்திய உணவுக் கழகம் 25 லட்சம் டன் கோதுமை கையிருப்பில் 22 லட்சம் மெட்ரிக் டன்னை மத்தியத் தொகுப்பில் இருந்து மின் ஏலத்துக்கு வழங்கியது. உள்நாட்டுத் திறந்த சந்தை விற்பனைத் திட்டத்தின் கீழ் பல்வேறு வழிகளில் சந்தைகளில் விற்பனை செய்ய 2023 பிப்ரவரி 1 மற்றும் 2 தேதிகளில் மின் ஏலம் நடைபெற்றது.
மின்-ஏலத்தில், முதல் வாரத்தில் 1150-க்கும் மேற்பட்ட ஏலதாரர்கள் பங்குபெற்றதுடன் நாடு முழுவதும் 9.2 லட்சம் மெட்ரிக் டன் அளவு கோதுமை விற்பனையானது.
குடியரசுத் துணைத் தலைவர் செயலகம்
ரதயாத்திரையையொட்டி நாட்டு மக்களுக்கு குடியரசு துணைத்தலைவர் வாழ்த்து
மங்களகரமான ரத யாத்திரை நிகழ்வையொட்டி நாட்டு மக்களுக்கு குடியரசு துணைத்தலைவர் திரு ஜகதீப் தன்கர் வாழ்த்து தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவு வருமாறு:
“மங்களகரமான ரதயாத்திரையையொட்டி அன்பான வாழ்த்துக்கள். பகவான் ஜெகன்நாதரின் புனித ரதம், அமைதி, முன்னேற்றம், நல்லிணக்கம் ஆகியவற்றைக் கொண்டுவரட்டும், அதே நேரம் ஒற்றுமையின் பிணைப்புகளை, மனோதிடத்துடன் சேர்ந்து வலுப்படுத்தி நம் இதயங்களை இணையற்ற மகிழ்ச்சியால் நிரப்பட்டும்.”